《自抚至袁连日雨霰风雪一首》
宋代·刘克庄

穷腊天地闭，云气匝野垂。
何况袁抚间，积潦盈路歧。
寸晷拔寸步，一堠费一时。
忽跌落深淖，有似鸟着{左米右离}。
寒日已西匿，游子方南驰。
孤店渺烟际，僮马饥以羸。
霏霏雪没骭，憯憯风裂肌。
古人贵遗体，不肯临深危。
儿行风雪中，慈母安得知。
终当投绂去，重补南陔诗。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。